wickkiey/tamil-wikipedia-markdown huggingface dataset:
# சுவாமி அகண்டானந்தர்



**சுவாமி அகண்டானந்தர்** (1864 செப்டம்பர் 30 - 1937 பெப்ரவரி 7) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் கங்காதர் கங்கோபாத்யாயர்.இவரது பெற்றோர் ஸ்ரீமந்த கங்கோபாத்யாயர்,வாமசுந்தரி.இவரது தந்தை புரோகிதரும் சமஸ்கிருத ஆசிரியருமாக இருந்தவர்.1877 ஆம் ஆண்டு பாக்பஜாரிலுள்ள தீனநாத்பாசு வீட்டிற்கு சென்றிருந்த போது இறையுணர்வில் ஒன்றியிருந்த ராமகிருஷ்ண பரமஹம்சரை முதன்முதலில் பார்த்தார். 1883 இல் அவரை சந்தித்தார். திபெத் மற்றும் இமயமலைப் பிரயாணங்களை மேற்கொண்டவர்.திபெத் மொழியை பதினைந்து நாட்களில் கற்றுக் கொண்டார்.  

வங்காளத்தில் மூர்ஷிதாபாத் மாவட்டத்தில் நிலவிய கடும் பஞ்சத்தை கண்ட சுவாமி அகண்டானந்தர் தம்மால் பெரிய எந்த உதவியும் செய்ய முடியவில்லையே என ஏங்கினார், 1897 மே 1 ஆம் தேதி சுவாமி விவேகானந்தர் ராமகிருஷ்ண மிஷனை ஆரம்பித்தபோது பஞ்ச நிவாரணப் பணியை மேற்கொள்ளும் தீர்மானமும் எடுக்கப்பட்டது. இதுதான் ராமகிருஷ்ண மிஷனின் முதல் நிவாரணப் பணி. இப்பணிக்காக சுவாமி அகண்டானந்தர் கல்கத்தா, சென்னை நண்பர்களுக்கு கடிதம் எழுதி உதவி பெற்றார். பஞ்சம் பாதிக்கப்பட்ட மாவட்ட நீதிபதிகளும் இவருடன் இணைந்து நிவாரணப் பணிகளை மேற்கொள்ள முன்வந்தனர். 1898 ஜூன் 15 இல் சுவாமி விவேகானந்தரும் பாராட்டி கடிதம் எழுதி ஊக்குவித்தார்.  
.
# லூயிசு சதுரங்கக் காய்கள்



**லூயிசு சதுரங்கக் காய்கள்** (Lewis chessmen) 12ம் நூற்றாண்டைச் சேர்ந்த 78 சதுரங்கக் காய்களைக் கொண்ட ஒரு தொகுதி ஆகும். இவற்றுடன் பிற விளையாட்டுகளுக்குரிய காய்கள் சிலவும் உள்ளன. இவற்றுட் பெரும்பாலானவை கடற்பசுத் தந்தத்தினால் ஆனது. இது 1831 ஆம் ஆண்டில் இசுக்கட்லாந்தில் உள்ள லூயிசுத் தீவில் கண்டுபிடிக்கப்பட்டது. தப்பியிருக்கின்ற முழுமையான மிகக் குறைவான இடைக்கால சதுரங்கத் தொகுதிகளுள் இதுவும் ஒன்றாகலாம். பிரித்தானிய அருங்காட்சியகத்தில் 82 காய்களும், இசுக்காட்லாந்து தேசிய அருங்காட்சியகத்தில் 11 காய்களும் உள்ளன.  

## தோற்றம்

இது 12ம் நூற்றாண்டில், நோர்வேயில், டிரோன்டீமில் உள்ள கைப்பணியாளர்களால் உருவாக்கப்பட்டு இருக்கலாம் எனக் கருதப்படுகிறது. சில ஆய்வாளர்கள் இது வேறொரு நார்டிக் நாட்டில் செய்யப்பட்டிருக்கலாம் என்கின்றனர். அக்காலப் பகுதியில், இது கண்டுபிடிக்கப்பட்ட பகுதி உட்பட முக்கிய இசுக்காட்டியத் தீவுகளின் கூட்டம் நோர்வேயின் ஆளுகைக்கு உட்பட்டிருந்தது. காய்களில் 8 அரசர், 8 அரசிகள், 16 அமைச்சர்கள், 15 குதிரைகள், 2 கோட்டைகள், 19 காலாட்கள் ஆகியவை அடங்குகின்றன. காலாட்காய்கள் 3.5 முதல் 5.8 சதம மீட்டர்கள் வரை உயரமானவை. ஏனையவை 7 சதம மீட்டருக்கும், 10.2 சதம மீட்டருக்கும் இடைப்பட்ட உயரம் கொண்டவை. ஒரு சதுரங்கத் தொகுதியில் 16 காலாட்கள் இருக்கும். இங்கே 19 காலாட் காய்கள் இருந்தாலும் அவை பல சதுரங்கத் தொகுதிகளுக்கு உரியவை. காய்களின் உயர வேறுபாடுகளைக் கொண்டு பார்க்கும்போது மொத்தமாக உள்ள 78 காய்களும் குறைந்தது ஐந்து தொகுதிகளைச் சேர்ந்தவை. காலாட் காய்களைத் தவிர மற்ற எல்லாக் காய்களும் மனித உருவங்களாகும். காலாட் காய்கள் மட்டும் வடிவவியல் உருவங்கள். குதிரைப்படைக் காய்களில் குதிரைகள் சிறியனவாகக் காணப்படுகின்றன. அதில் அமர்ந்துள்ள பிரபுக்கள் ஈட்டிகளையும், கேடயங்களையும் தாங்கியுள்ளனர். யானை அல்லது கோட்டை எனப்படும் காய்கள் வாளும், கேடயமும் தாங்கிய வீரர்களால் குறிப்பிடப்பட்டுள்ளன. இவற்றுள் நான்கு காய்கள் போர் வெறியுடன் காணப்படும் "பர்சேர்க்கர்கள்" எனப்படும் "நோர்சு" போர்வீரர்களின் உருவங்கள். சில காய்களில் சிவப்பு நிறச் சாயத்தின் தடயங்கள் காணப்படுவதால், இவற்றில் இரண்டு பக்கங்களை வேறுபடுத்தச் சிவப்பு, வெள்ளை நிறங்கள் பயன்பட்டதாகத் தெரிகிறது.
# டேவிட் ஹேமேன்



**டேவிட் ஹேமேன்** (பிறப்பு: 1961 ஜூலை 26) ஒரு அமெரிக்க நாட்டு திரைப்பட தயாரிப்பாளர். இவர் ஆரி பாட்டர் அண்டு த பிலாசபர்சு இசுடோன், ஆரி பாட்டர் அன்ட் த டெத்லி ஹாலோவ்சு - பாகம் 1, ஆரி பாட்டர் அன்ட் த டெத்லி ஹாலோவ்ஸ் - பாகம் 2, வீ ஆர் தி மில்லர்ஸ், போன்ற பல திரைப்படங்களை தயாரித்துள்ளார்.  

## ஆரம்பகால வாழ்க்கை
ஹேமேன் 26 ஜூலை, 1961ஆம் ஆண்டு லண்டன், இங்கிலாந்தில் பிறந்தார்.  

## இவர் தயாரித்த சில திரைப்படங்கள்
- ஆரி பாட்டர் அண்டு த பிலோசபர்சு இசுடோன் (திரைப்படம்)
- ஆரி பாட்டர் அண்டு த சேம்பர் ஆப் சீக்கிரட்சு (திரைப்படம்)
- ஆரி பாட்டர் அண்டு த பிரிசினர் ஆப் ஆசுகபான் (திரைப்படம்)
- ஆரி பாட்டர் அண்டு த கோப்லட்டு ஆப் பயர் (திரைப்படம்)
- ஆரி பாட்டர் அண்டு த ஆர்டர் ஆப் பீனிக்சு (திரைப்படம்)
- ஐ ஆம் லெஜண்ட்
- ஆரி பாட்டர் அண்டு த காப் பிளட்டு பிரின்சு (திரைப்படம்)
- ஆரி பாட்டர் அன்ட் த டெத்லி ஹாலோவ்சு - பாகம் 1
- ஆரி பாட்டர் அன்ட் த டெத்லி ஹாலோவ்ஸ் - பாகம் 2
- வீ ஆர் தி மில்லர்ஸ்
# ஆரி பாட்டர் அண்டு த சேம்பர் ஆப் சீக்கிரட்சு (திரைப்படம்)



**ஆரி பாட்டர் அண்டு த சேம்பர் ஆஃப் சீக்கிரெட்சு** (Harry Potter and the Chamber of Secrets) என்பது 2002 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 1998 ஆம் ஆண்டு இதே பெயரில் வெளியான நாவலை மையமாக வைத்து கிரிஷ் கொலம்பஸ் என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.  

இது ஆரி பாட்டர் திரைப்படத் தொடரின் இரண்டாவது படமாக 15 நவம்பர் 2002 அன்று ஐக்கிய இராச்சியம் மற்றும் அமெரிக்காவில் வெளியானது. இந்த படம் விமர்சன மற்றும் வணிகரீதியான வெற்றி பெற்று உலகளவில் 879 மில்லியன் டாலர்களை வசூலித்தது. மற்றும் 2002 ஆம் ஆண்டு வெளியான த லார்டு ஆப் த ரிங்ஸ்: த டூ டவர்ஸ் என்ற படத்தை தொடர்ந்து அதிக வசூல் செய்த இரண்டாவது படமாக அமைந்தது. இதன் மூன்றாம் பாகமான ஆரி பாட்டர் அண்டு த பிரிசினர் ஆப் ஆசுகபான் என்ற படம் 2004 ஆம் ஆண்டு வெளியானது.
# ஸ்டீவ் குலவ்ஸ்



**ஸ்டீவ் குலவ்ஸ்** (பிறப்பு: மார்ச் 18, 1960) ஒரு அமெரிக்க நாட்டு திரைக்கதையாசிரியர். இவர் ஆரி பாட்டர், தி அமேசிங் ஸ்பைடர் - மேன் போன்ற திரைப்படங்களின் மூலம் புகழ் பெற்ற திரைக்கதையாசிரியர் ஆனார்.  

## இவர் எழுதிய சில திரைக்கதை
- ஆரி பாட்டர் அண்டு த பிலாசபர்ஸ் ஸ்டோன்
- ஆரி பாட்டர் அண்டு த சாம்பர் ஆஃப் சீக்ரெட்ஸ்
- ஆரி பாட்டர் அண்டு த பிரிசனர் ஆஃப் அஸ்கபான்
- ஆரி பாட்டர் அண்டு த கோப்லட் ஆஃப் ஃபயர்
- ஆரி பாட்டர் அண்டு த ஆர்டர் ஆஃப் பீனிக்ஸ்
- ஆரி பாட்டர் அண்டு த ஹாஃப் பிளட் பிரின்ஸ்
- ஆரி பாட்டர் அன்ட் த டெத்லி ஹாலோவ்ஸ் - பாகம் 1
- ஆரி பாட்டர் அன்ட் த டெத்லி ஹாலோவ்ஸ் - பாகம் 2
- தி அமேசிங் ஸ்பைடர் - மேன்
# நாதாபுரம் சட்டமன்றத் தொகுதி

**நாதாபுரம் சட்டமன்றத் தொகுதி**, கேரள சட்டமன்றத்திற்கான 140 தொகுதிகளில் ஒன்று. இது கோழிக்கோடு மாவட்டத்தின் வடகரை வட்டத்தில் உள்ள செக்யாடு , நாதாபுரம், காவிலும்பாறை, மருதோங்கரை, காயக்கொடி, நரிப்பற்றை, வளையம், தூணேரி, எடச்சேரி, வாணிமேல் ஆகிய ஊராட்சிகளைக் கொண்டது. இது வடகரை மக்களவைத் தொகுதிக்கு உட்பட்டது.  

## மேலும் பார்க்க
- கேரள சட்டமன்றத் தொகுதிகள்
# மருதோங்கரை ஊராட்சி

கேரளத்தின் கோழிக்கோடு மாவட்டத்தில் வடகரை வட்டத்தில் மருதோங்கரை என்னும் ஊராட்சி அமைந்துள்ளது. இது நாதாபுரம் சட்டமன்றத் தொகுதிக்கு உட்பட்டது.  

மருத நிலம் என்ற பொருளில் மருந்தோங்கரை என்ற பெயர் உண்டாகியதாகக் கருதுகின்றனர்.  

## வழிபாட்டுத் தலங்கள்

- மருதோங்கரை புனித மேரி பொறானா தேவாலயம்
- மருதோங்கரை சிவன் கோயில்
- மருதோங்கரை ஜுமா மசூதி
- கள்ளாடு ஜுமா மசூதி
# கோட்டூர் ஊராட்சி, கோழிக்கோடு



கேரளத்தின் கோழிக்கோடு மாவட்டத்தில் கொயிலாண்டி வட்டத்தில் கோட்டூர் ஊராட்சி அமைந்துள்ளது. இது பாலுசேரி மண்டலத்திற்கு உட்பட்டது. கோட்டூர், அவிடனல்லூர், கூராச்சுண்டு ஆகிய ஊர்களை உள்ளடக்கிய இந்த ஊராட்சி, 28.98 சதுர கிலோமீட்டர் பரப்பளவைக் கொண்டுள்ளது.  

## சுற்றியுள்ள இடங்கள்
- தெற்கு‌ - பனங்காடு, பாலுசேரி, உள்ளியேரி ஊராட்சிகள்
- வடக்கு -நொச்சாடு, காயண்ணை ஊராட்சிகள்
- கிழக்கு - காயண்ணை, கூராச்சுண்டு ஊராட்சிகள்
- மேற்கு - நடுவண்ணூர், உள்ளியேரி ஊராட்சிகள்

## வார்டுகள்

## விவரங்கள்
| மண்டலம் | பாலுசேரி |  |
| --- | --- | --- |
| பரப்பளவு | 28.98 சதுர கிலோமீட்டர் |  |
| மக்கள் தொகை | 27,682 |  |
| ஆண்கள் | 14,026 |  |
| பெண்கள் | 13,656 |  |
| மக்கள் அடர்த்தி | 955 |  |
| பால் விகிதம் | 974 |  |
| கல்வியறிவு | 91.7 | } |
# தூணேரி ஊராட்சி

கேரளத்தின் கோழிக்கோடு மாவட்டத்தில் வடகரை வட்டத்தில் தூணேரி ஊராட்சி அமைந்துள்ளது. இது தூணேரி மண்டலத்திற்கு உட்பட்டது. இது 15.45 ச.கி.மீட்டர் பரப்பளவைக் கொண்டது.  

## சுற்றியுள்ள இடங்கள்
- தெற்கு‌ - புறமேரி, எடச்சேரி, நாதாபுரம் ஊராட்சிகள்
- வடக்கு -செக்யாடு, திருப்பரங்கோட்டூர் (கண்ணூர்) ஊராட்சிகள்
- கிழக்கு - நாதாபுரம், செக்யாடு ஊராட்சிகள்
- மேற்கு - எடச்சேரி ஊராட்சி

## வார்டுகள்

## விவரங்கள்
| மண்டலம் | தூணேரி |  |
| --- | --- | --- |
| பரப்பளவு | 15.45 சதுர கிலோமீட்டர் |  |
| மக்கள் தொகை | 20,208 |  |
| ஆண்கள் | 9420 |  |
| பெண்கள் | 10,788 |  |
| மக்கள் அடர்த்தி | 1308 |  |
| பால் விகிதம் | 1145 |  |
| கல்வியறிவு | 85.68 | } |
# நண்டி பன்னாட்டு வானூர்தி நிலையம்



**நண்டி பன்னாட்டு வானூர்தி நிலையம்** பிஜி நாட்டுக்கான முக்கியமான வான்வழிப் போக்குவரத்து நிலையம் ஆகும். இது தெற்கு பசிபிக் தீவுகளுக்குப் பயணிக்கவும் உதவுகிறது. இந்த விமான நிலையம் விட்டிலெவு தீவின் மேற்குப் பகுதியில் அமைந்துள்ளது. பிஜி ஏர்வேசின் மையமாக விளங்குகிறது. இந்த விமான நிலையத்தில் இருந்து 10 கி.மீட்டர் பயணித்தால் நண்டியையும், 20 கி.மீட்டர் பயணித்தால் லூடோக்கா என்னும் நகரத்தையும் அடையலாம். 2011-ஆம் ஆண்டில், இந்த விமான நிலையத்தை 2,231,300 பயணிகள் பயன்படுத்தியுள்ளனர். இது பிஜியின் தலைநகரமான சுவாவில் இருந்து 192 கிலோமீட்டர் தொலைவில் உள்ளது.  

## மேலும் பார்க்க
- நண்டி மாவட்டம்
# செம்பனார்கோயில் சகோதரர்கள்

**செம்பனார்கோயில் சகோதரர்கள்** எஸ். ஆர். ஜி. சம்பந்தம் (பிறப்பு: 18.04.1921), எஸ். ஆர். ஜி. ராஜண்ணா (பிறப்பு: 14.03.1932) ஆகியோர் தமிழகத்தைச் சேர்ந்த நாதசுவர இசைக் கலைஞர்கள் ஆவர்.  

## இசைப் பயிற்சி
சகோதரர்கள் இருவரும் குருகுலவாசம் கடைப்பிடித்து, தமது தாய்வழி தாத்தா பந்தநல்லூர் குருசாமி பிள்ளையிடம் நாதசுவரம் பயின்றனர். தொடந்து தாய்மாமனார் வேணுகோபால் பிள்ளையிடம் பயின்றனர். (திருவெண்காடு சுப்ரமணிய பிள்ளையுடன் இணைந்து வாசித்த பெருமையுடையவர் வேணுகோபால் பிள்ளை.)  

## இசை வாழ்க்கை

### இசைப் பணி
- கேரளத்துக் கோயில்களில் வாசித்தது இனிமையான அனுபவத்தைத் தந்ததாக இச்சகோதரர்கள் தெரிவித்துள்ளனர்.
- வெளிநாடுகளுக்குப் பயணித்து இசை நிகழ்ச்சிகளை வழங்கியுள்ளனர். சிங்கப்பூர் வானொலியில் இவர்கள் வழங்கிய *வாத்திய விருந்து* நிகழ்ச்சியில் புல்லாங்குழல், வயலின், தபேலா இசைக் கருவிகளும் இடம்பெற்றன.

### செய்முறைப் பயிற்சி
நாள்தோறும் காலை 4.30 முதல் 6.30 வரை இவர்கள் பயிற்சி மேற்கொள்வர். இதில் வாய்ப்பாட்டும் அடங்கும். இரண்டு மணிநேர இடைவெளிக்குப் பிறகு, இந்தப் பயிற்சிகள் தொடர்ந்தன. ஒரு பெரிய கண்ணாடியின் முன்னமர்ந்து பயிற்சி மேற்கொள்ளும் வழக்கம் இவர்களிடம் இருந்தது. வாசிக்கும்போது தாம் வெளிப்படுத்தும் உணர்வுகளில் தெரியும் தவறுகளை திருத்திக்கொள்ள இம்முறை பயன்பட்டதாக சகோதரர்கள் தெரிவித்துள்ளனர்.  

### உடன் வாசித்துள்ள தவில் கலைஞர்கள்
- நீடாமங்கலம் மீனாட்சி சுந்தரம் பிள்ளை
- நாச்சியார்கோயில் என். பி. இராகவப்பிள்ளை
- வலங்கைமான் ஏ. சண்முகசுந்தரம் பிள்ளை
- திருப்பனந்தாள் மாரிமுத்துப் பிள்ளை

## அடுத்தத் தலைமுறை
சம்பந்தத்தின் மகன்கள் (எஸ். ஆர். ஜி. எஸ். மோகன்தாஸ், எஸ். ஆர். ஜி. எஸ். வசந்தக்குமார்), இந்த இசைப் பரம்பரையில் ஐந்தாம் தலைமுறைக் கலைஞர்களாக நாதசுவரம் வாசித்து வருகிறார்கள். ராஜண்ணாவின் மகன்கள் இக்கலையைத் தமது தொழிலாகக் தொடரவில்லை. ஆணவம், குடும்பத்தில் மன விரிசல் போன்ற பிரச்சனைகளைத் தவிர்க்கவே இம்முடிவு என செவ்வி ஒன்றில் ராஜண்ணா தெரிவித்துள்ளார்; எனினும் தனது மகன்களுக்கு ஆழமான கருநாடக இசையறிவு புகட்டப்பட்டுள்ளதாகவும் தெரிவித்தார்.  

## பெற்ற விருதுகள்
- கலைமாமணி, 1980
- டி. என். இராஜரத்தினம் பிள்ளை நினைவு விருது
- திருவெண்காடு சுப்ரமணிய பிள்ளை நூற்றாண்டு விழா விருது
- வலையப்பட்டி நாதலயா விருது

- It runs in the family
- SEMBANARKOVIL BROTHERS
- Upholding a rich LEGACY
- Gift of a golden nagaswaram
- What an accident! And what a gesture!
# கும்பகோணம் பிரம்மன் கோயில்


## தல வரலாறு
இந்தியாவில் ராஜஸ்தான் மாநிலத்திலும், தமிழகத்தில் கும்பகோணத்திலும் பிரம்மனுக்கு கோயில் உள்ளதாகக் கூறுவர். கும்பகோணத்தில் உள்ள முக்கியமான வைணவக் கோயில்களில் பிரமன் கோயில் என்றழைக்கப்படும் வேதநாராயணப்பெருமாள் கோயிலும் ஒன்றாகும்.  

## மூலவர், தாயார்
இக்கோயிலில் உள்ள மூலவர் வேதநாராயணப்பெருமாள், ஸ்ரீதேவி, பூதேவியுடன் உள்ளார். பிரகாரத்தில் வேதவல்லி தாயார் சன்னதி உள்ளது.  

## பிரம்மன் சன்னதி
மூலவர் சன்னதியின் வலப்புறம் உள்ள சன்னதியில் பிரம்மா உள்ளார். அவருடைய வலப்புறம் சரஸ்வதியும், இடப்புறம் காயத்ரியும் உள்ளனர். மூலவர் சன்னதியின் இடப்புறம் உள்ள சன்னதியில் யோகநரசிம்மர் ஸ்ரீதேவி, பூதேவியுடன் உள்ளார். ஆண்டாள் சன்னதியும், தன்வந்திரி சன்னதியும் இக்கோயிலில் உள்ளன.  

## குடமுழுக்கு
இக்கோயிலில் 9.2.1988இல் குடமுழுக்கு நடைபெற்றதற்கான கல்வெட்டு உள்ளது.  

## அருகிலுள்ள கோயில்கள்
இக்கோயிலின் அருகில்மும்மூர்த்தி விநாயகர் கோயில் மற்றும் வரதராஜப்பெருமாள் கோயில் ஆகிய கோயில்கள் உள்ளன.
# தவெவுனி



**தவெவுனி** என்னும் தீவு பிஜி நாட்டிற்கு உரியது. வானுவாலெவு, விட்டிலெவு ஆகிய தீவுகளுக்கு அடுத்த பெரிய தீவு. இது 434 சதுர கிலோமீட்டர் பரப்பளவைக் கொண்டது. இந்த தீவு தகாந்துரோவ் மாகாணத்தின் ஆட்சிக்கு உட்பட்டது. இங்கு ஏறத்தாழ 9,000 பேர் வசிக்கின்றனர்.  

## பொருளாதாரம்
, 2003]]  
இந்த தீவில் உழவுத் தொழிலின் மூலம் கணிசமான வருமானம் கிடைக்கிறது.  
கவா, வெனிலா, காப்பி ஆகியவற்றைப் பயிரிடுகின்றனர். அமெரிக்க உள்நாட்டுப் போர் நடந்த காலத்தில் (1861–1865), பருத்தியை உற்பத்தி செய்து, ஐரோப்பாவிற்கு ஏற்றுமதி செய்தனர். சில காலத்திற்கு கரும்பும் பயிரிட்டனர். செம்மறியாடு, பசு ஆகிய விலங்குகளையும் வளர்த்தனர். சுற்றுலாத் துறையினால் சிலருக்கு வேலை கிடைத்திருக்கிறது.  

## மொழிகள்
இங்கு பிஜிய மொழியில் பேசுகின்றனர். இந்த தீவில் பேசப்படும் பிஜிய மொழியில் தோங்க மொழியின் தாக்கம் இருக்கும்.
# பிஜி உழைப்பாளர் கட்சி

**பிஜி உழைப்பாளர் கட்சி (Fiji Labour Party)** (FLP) என்னும் அரசியல் கட்சி பிஜி நாட்டில் முக்கியத்துவம் பெற்றுள்ளது. இந்த கட்சியில் பெரும்பாலானோர் பிஜி இந்தியர்களாக இருப்பினும், பிஜிய மக்களும் இருக்கின்றனர். இதன் முதல் தலைவராக டிமோதி இம்பன்றா பதவியேற்றார். இந்த கட்சி 21 கிளைகளைக் கொண்டுள்ளது. இதன் தற்போதைய தலைவராக ஜோகபேதி கோரோய் பதவி வகிக்கிறார்.  

டிமோதி இம்பவன்றா, மகேந்திர சவுத்ரி ஆகியோர் தலைமையில் இருந்த இரண்டு முறையும் இந்த கட்சி ஆட்சியில் இருந்தது. இருவருமே பிரதமர்களாக பதவியேற்றுள்ளனர்.  

## கட்சியின் முக்கிய ஆட்கள்
- டிமோதி இம்பவன்றா
- மகேந்திர சவுத்ரி

## தேர்தல்கள்
# டிமோதி இம்பவன்றா



**டிமோதி உலுய்வுண்டா இம்பவன்றா (Timoci Uluivuda Bavadra)** (செப்டம்பர் 22, 1934 - நவம்பர் 3, 1989) என்பர் பிஜிய அரசியல்வாதி ஆவார். இவர் பிஜி உழைப்பாளர் கட்சியை நிறுவியவரும் பிஜியின் இரண்டாவது பிரதமரும் ஆவார். மருத்துவரான இவர் ஒரு மாத காலத்திற்கு பிஜியின் பிரதமராகப் பணியாற்றினார்.  

இவர் புற்று நோயால் இறந்தார்.
# ரூபர்ட் கிரின்ட்



**ரூபர்ட் கிரின்ட்** இவர் ஒரு ஆங்கில திரைப்பட நடிகர். இவர் ஆரி பாட்டர் திரைப்படங்களில் நடித்ததன் மூலம் புகழ் பெற்ற நடிகர் ஆனார்.  

## இவர் நடித்த சில திரைப்படங்கள்
- ஆரி பாட்டர் அண்டு த பிலாசபர்ஸ் ஸ்டோன்
- ஆரி பாட்டர் அண்டு த சாம்பர் ஆஃப் சீக்ரெட்ஸ்
- ஆரி பாட்டர் அண்டு த பிரிசனர் ஆஃப் அஸ்கபான்
- ஆரி பாட்டர் அண்டு த கோப்லட் ஆஃப் ஃபயர்
- ஆரி பாட்டர் அண்டு த ஆர்டர் ஆஃப் பீனிக்ஸ்
- ஆரி பாட்டர் அண்டு த ஹாஃப் பிளட் பிரின்ஸ்
- ஆரி பாட்டர் அன்ட் த டெத்லி ஹாலோவ்ஸ் - பாகம் 1
- ஆரி பாட்டர் அன்ட் த டெத்லி ஹாலோவ்ஸ் - பாகம் 2
# சுவாமி துரியானந்தர்



**சுவாமி துரியானந்தர்** (1863 ஜனவரி 3 - 1922 ஜுலை 21) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது பெற்றோர் சந்திரநாத் சட்டோபாத்யாயர் - பிரசன்னமயி. ஹரி தனது பதின்மூன்று அல்லது பதினான்கு வயதில் ராமகிருஷ்ண பரமஹம்சரை பாக்பஜாரிலுள்ள தீனநாத் பாசு என்பவர் வீட்டில் சந்தித்தார்.
# சுவாமி நிரஞ்சனானந்தர்



**சுவாமி நிரஞ்சனானந்தர்** ராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் நித்திய நிரஞ்சன் கோஷ். இவரது தந்தை பெயர் அம்பிகாசரண் கோஷ். 1882 ஆம் ஆண்டு ராமகிருஷ்ண பரமஹம்சரைச் சந்தித்தார். தம்மை அடிக்கடி வந்து பார்க்கச் சொன்ன ராமகிருஷ்ண பரமஹம்சர், இவரிடம் "மனதைப் பேய்களைப் பற்றி சிந்திக்கப் பழக்கினால் நாளடைவில் நீயும் பேயாவாய், கடவுளைச் சிந்திக்க ஆரம்பித்தால் வாழ்வில் ஆனந்தம் நிறையும்" என்று அறிவுறுத்தினார்.  
தொண்டைப் புற்றுநோயால் பாதிக்கப்பட்ட தம் குருவிற்கு சேவைசெய்ய 1885 ஆம் ஆண்டு நிரஞ்சன் வீட்டை விட்டு வெளியேறினார். நிரஞ்சனை தமது அந்தரங்கச் சீடர்களில் ஒருவராகவும் ஈசுவர கோடிகளில் ஒருவராகவும் ராமகிருஷ்ண பரமஹம்சர் குறிப்பிட்டுள்ளார்..
# மேலக்காவேரி



**மேலக்காவேரி** என்பது தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு புறநகர்ப் பகுதியாகும்.  

## சப்தஸ்தானம்
சித்திரை மாதத்தில் நடைபெறும் சப்தஸ்தான விழாவில் கும்பகோணம் ஆதிகும்பேஸ்வரர் மங்களநாயகியுடன் அதிவிநோதமாக அலங்கரிக்கப்பட்ட பல்லக்கில் திருக்கலயநல்லூர், தாராசுரம், திருவலஞ்சுழி, சுவாமிமலை, கொட்டையூர், மேலக்காவேரி ஆகிய தலங்களுக்கு எழுந்தருளி காட்சிக் கொடுத்துத் திரும்புவர்.
# சுவாமி சுபோதானந்தர்



’கோக்கா’ மகாராஜ் என்று அழைக்கப்பட்ட **சுவாமி சுபோதானந்தர்** ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் சுபோத் சந்திர கோஷ்.இவரது பெற்றோர் கிருஷ்ணதாஸ் கோஷ் - நயனதாரா. இவர் 1885 ஆம் ஆண்டு ஆகஸ்டு மாதம் ராமகிருஷ்ண பரமஹம்சரைச் சந்தித்தார்.
# சுவாமி விஞ்ஞானானந்தர்



**சுவாமி விஞ்ஞானானந்தர்** ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் ஹரி பிரசன்னா.இவரது தந்தை தாரக்நாத் சட்டோபாத்தியாயர். இவர் 1875 ஆம் ஆண்டு பெல்கேரியாவிலுள்ள ஜெய் கோபால் சேன் என்பவரின் தோட்ட வீட்டில் ராமகிருஷ்ண பரமஹம்சரைச் சந்தித்தார்.இவர் பொறியியலில் (சிவில்) பூனா அறிவியல் கல்லூரியில் பட்டம் பெற்றவர்.
# சுவாமி சிவானந்தர் (ராமகிருஷ்ணரின் சீடர்)



**சுவாமி சிவானந்தர் ** ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் தாரக்நாத் கோஷால்.இவரது பெற்றோர் ராம்கனாய் கோஷால், வாமசுந்தரி. இவர் 1880 ஆம் ஆண்டு மே/ஜூன் மாத சனிக்கிழமை கல்கத்தாவிலுள்ள ராமசந்திர தத்தர் என்பவரின் வீட்டில் ராமகிருஷ்ண பரமஹம்சரைச் சந்தித்தார்.
# இம்பா மாவட்டம்

**இம்பா மாவட்டம்** பிஜி நாட்டின் விட்டிலெவு தீவின் வடமேற்குப் பகுதியில் உள்ளது. இந்த மாவட்டத்தில் இம்பா நகரமும் அதைச் சுற்றியுள்ள ஊர்களும் அடங்குகின்றன. இந்த மாவட்டம் மேற்குக் கோட்டத்திற்கு உட்பட்டது. இங்கு கரும்பை பயிரிடுகின்றனர். இங்கு பிஜி இந்தியர்கள் அதிக எண்ணிக்கையில் உள்ளனர்.  

## ஊர்கள்
# சுவாமி பிரேமானந்தர் (ராமகிருஷ்ணரின் சீடர்)



**சுவாமி பிரேமானந்தர்** ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் பாபுராம்.இவரது பெற்றோர் தாரா பிரசன்ன கோஷ், மாதங்கினி தேவி. இவர் சிறுவனாக இருந்த போது ஜோரசங்கோ என்ற இடத்திலுள்ள ஹரி சபையில் பாகவதச் சொற்பொழிவு கேட்கச் சென்ற இடத்தில் குருதேவரை முதன்முதலாக பார்த்தார்.இவரது உறவினரான பலராம் போஸும் ராமகிருஷ்ண பரமஹம்சரின் பக்தர்.இவரது வகுப்புத் தோழனான ராக்கால் (பின்னாளில் சுவாமி பிரம்மானந்தர்) அடிக்கடி ராமகிருஷ்ண பரமஹம்சரை தட்சிணேசுவரம் சென்று தரிசித்து வந்தார்,அவருடம் தாமும் சென்றார்.தமது குருவால் ஈசுவர கோடிகளில் ஒருவராக அடையாளம் காட்டப்பட்டவர்.
# செருவா மாகாணம்

**செருவா மாகாணம்** பிஜியின் 14 மாகாணங்களில் ஒன்று. இது 830 சதுர கிலோமீட்டர் பரப்பளவைக் கொண்டது. இந்த மாகாணம் விட்டிலெவு தீவின் தெற்குப் பகுதியில் அமைந்துள்ளது. இந்த மாகாணத்தை செருவா மாகாண ஆட்சிக்குழு நிர்வகிக்கும்.  

## மக்கள்
இங்கு 18,249 மக்கள் வாழ்கின்றனர். இவர்களில் 9,275 பேர் ஆண்கள், 8,974 பெண்கள் ஆவர். 11,138 பிஜியர்களும், 5,830 பிஜி இந்தியர்களும், 1,281 ஏனைய இனத்தைச் சேர்ந்த மக்களும் வாழ்கின்றனர்.
# மதுவாட்டா மாகாணம்

**மதுவாட்டா மாகாணம்** பிஜியின் பதினான்கு மாகாணங்களில் ஒன்று. இது வானுவாலெவு தீவின் வடகிழக்குப் பகுதியில் அமைந்துள்ளது. இது 2004 சதுர கிலோமீட்டர் பரப்பளவைக் கொண்டது.  

இந்த மாகாணத்தில் 114 ஊர்கள் உள்ளன. பன்னிரண்டு மாவட்டங்களைக் கொண்டது.  

## மக்கள்
இங்கு 72,441 மக்கள் வாழ்கின்றனர். இவர்களில் 36,554 பேர் ஆண்கள், 35,887 பெண்கள் ஆவர். 28,197 பிஜியர்களும், 42,550 பிஜி இந்தியர்களும், 1,694 ஏனைய இனத்தைச் சேர்ந்த மக்களும் வாழ்கின்றனர்.
# சுவாமி சாரதானந்தர்



**சுவாமி சாரதானந்தர் ** ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் சரத் சந்திர சக்கரவர்த்தி.இவரது பெற்றோர் கிரிஷ் சந்திர சக்கரவர்த்தி, நீலமணி தேவி.சசியும் சரத்தும் ஒன்றுவிட்ட சகோதரர்கள். பிரம்ம சமாஜத்தின் கேசவ சந்திர சேன் எழுதிய கட்டுரை மூலம் கேள்விப்பட்டு இவர்களது பொதுவான நண்பர் காளி பிரசாத் ஸ்ரீராமகிருஷ்ணரைச் சந்திக்க விரும்ப, அவருடன் சசியும் சரத்தும் இணைந்து சென்று ராமகிருஷ்ண பரமஹம்சரைச் சந்தித்தனர்.  

ஐரோப்பாவிலும் அமெரிக்காவிலும் சுவாமி விவேகானந்தர் இவரை சேவை செய்யத் தேர்ந்தெடுத்தார்.  
அன்னை சாரதா தேவியின் சேவைகளை அவரது சமாளிக்கச் சிரமமான உறவினர்கள் மத்தியில் திறம்படச் செய்தவர்.  

இவர் தமது குருவான ஸ்ரீராமகிருஷ்ண பரமஹம்சரின் விரிவான வாழ்க்கை வரலாற்று நூலை, இளமைப்பருவத்தில் அவருடன் வாழ்ந்த பலரிடமிருந்தும் தகவல்களைத் திரட்டி ஆதாரங்களுடன் எழுதியுள்ளார்.
# திரிகுணாதீதானந்தர்



**சுவாமி திரிகுணாதீதானந்தர்** ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் சாரதா பிரசன்ன மித்ரா.இவரது தந்தை சிவகிருஷ்ண மித்ரா.இவரது ஆசிரியர் அமுதமொழிகள் நூலை உலகிற்குத் தந்த ராமகிருஷ்ண பக்தர் ’ம’.அவர் சாரதாவை ராமகிருஷ்ண பரமஹம்சரைச் சந்திக்க 1884 டிசம்பர் 27 ஆம் தேதி அழைத்துச் சென்றார்.  

அமெரிக்காவில் வேதாந்தப் பணிகளை மேற்கொண்ட சுவாமி துரியானந்தரின் உடல்நிலைக் குறைவால்,இவர் சுவாமி விவேகானந்தரால் அமெரிக்காவிற்கு அனுப்பி வைக்கப்பட்டார்.  
அமெரிக்காவில் பல்வேறு சேவைகள் செய்த இவர்,மனநிலை பாதிக்கப்பட்டிருந்த தமது முன்னாள் மாணவனின் வெடிகுண்டு வீச்சில் படுகாயமடைந்து பின்னர் இறந்தார். காயமடைந்த சுவாமி திரிகுணாதீதானந்தரை மருத்துவமனைக்குத் தூக்கிச் செல்லும் போது மரணவேதனையிலும்,வெடிகுண்டு வீசி அதற்குத் தானும் பலியான தமது முன்னாள் மாணவனான லூயிஸ்க்காக கலங்கி"லூயிஸ் எங்கே! அவன் ஓர் அப்பாவி" என்று கூறிக்கொண்டே சென்றார்.
# ஜேம்ஸ் கன்



**ஜேம்ஸ் கன்** (பிறப்பு: ஆகஸ்ட் 5, 1966) என்பவர் அமெரிக்க நாட்டு நடிகர், திரைப்பட இயக்குநர், இசையமைப்பாளர், புதின எழுத்தாளர்ர், திரைக்கதை ஆசிரியர் மற்றும் தயாரிப்பாளர் ஆவார்.  

இவர் 1990களின் நடுப்பகுதியில் திரைக்கதை எழுத்தாளராக தனது வாழ்க்கையைத் தொடங்கினார். பின்னர் இவர் இயக்குநராக திகில்-நகைச்சுவைத் திரைப்படமான ஸ்லிதர் (2006) இல் தொடங்கி, சூப்பர் (2010), கார்டியன்ஸ் ஒப் த கலக்ஸி (2014), கார்டியன்ஸ் ஆப் தி கேலக்ஸி 2, தி சூசைட் ஸ்க்வாட் (2021), கார்டியன்சு ஆப் தி கேலக்ஸி 3 (2023) போன்ற படங்களில் பணிபுரிந்துள்ளார். அத்துடன் பீஸ்மேக்கர் (2022) என்ற வலைத் தொடரையும் எழுதி இயக்கியுள்ளார்.  

## தனிப்பட்ட வாழ்க்கை
ஜேம்ஸ் கன் ஆகத்து 5, 1966 ஆம் ஆண்டு செயின்ட் லூயிஸில் ஆறு குழந்தைகளில் ஒருவராக பிறந்தார். இவர் நடிகர் சீன் கன், நடிகரும் அரசியல் எழுத்தாளருமான மாட்கன், திரைக்கதை எழுத்தாளர் பிரையன்கன், தயாரிப்பாளரும் கைவினைஞர் என்டர்டெயின்மென்ட் முன்னாள் நிர்வாக துணைத் தலைவருமான பேட்ரிக் மற்றும் வேலைவாய்ப்பு வழக்கறிஞராக பணிபுரியும் சகோதரியான பெத் ஆகியோரின் சகோதரர் ஆவார். இவரின் பெற்றோர் இருவரும் ஓய்வு பெற்ற வழக்கறிஞர் ஆவார்கள்.
# டால்பின் டேல் 2



**டால்பின் டேல் 2** இது 2014ஆம் ஆண்டு திரைக்கு வர இருக்கும் ஐக்கிய அமெரிக்கத் திரைப்படம். இந்தத் திரைப்படத்தை சார்லஸ் மார்டின் ஸ்மித் இயக்க, ஹாரி கோன்னிக், ஜூனியர்., ஆஷ்லே ஜட், நாதன் காம்பிள், ஆஸ்டின் ச்டோவெல், மார்கன் ஃபிரீமன், பெத்தானி ஹமில்டன், காமெரோன் பாய்சி உள்ளிட்ட பலர் நடித்துள்ளார்கள். இந்தத் திரைப்படம் செப்டம்பர் 12, 2014ஆம் ஆண்டு வெளியாகவுள்ளது.  

## நடிகர்கள்
- ஹாரி கோன்னிக் ஜூனியர்.
- ஆஷ்லே ஜட்
- நாதன் காம்பிள்
- ஆஸ்டின் ச்டோவெல்
- மார்கன் ஃபிரீமன்
- பெத்தானி ஹமில்டன்
- காமெரோன் பாய்சி
# நண்டுரோங்கா நவோசா மாகாணம்



**நண்டுரோங்கா நவோசா** என்பது பிஜியின் பதினான்கு மாகாணங்களில் ஒன்று. இது விட்டிலெவு தீவில் அமைந்துள்ளது. இந்த மாகாணம் 2,385 சதுர கிலோமீட்டர் பரப்பளவைக் கொண்டது. விட்டிலெவு தீவில் மையப் பகுதியுன், தென்மேற்குப் பகுதியும் இந்த மாகாணத்துக்கு உட்பட்டவை.  
2007-ஆம் ஆண்டு மக்கள் தொகைக் கணக்கெடுப்பின்படி, 58,387 மக்கள் வசித்தனர். இங்குள்ள சிங்கடோகா என்னும் நகரில் 9622 மக்கள் வாழ்கின்றனர். இந்த மாகாணத்தை மாகாண சபை ஆட்சி செய்யும்.  

## மாவட்டங்கள்
- துவு
- நசிங்கடோக்கா
- டுவா
- மலோமலோ
- வாய்
- மலோலோ
- நங்கலிமாரே
- நமடாக்கு
- நொய்கோரோ
- தோனுவா
- ராவிராவி
- நோகோனோகோ
- வாய்தோம்பா
- மவுவா
- இம்பேமனா
- நவடுசிலா
- கோரோய்னசாவு
- கொமாவே
- கொரோலெவு ஐ வாய்
- நசிகவா
- நண்டுராவு
- வடுலேலே

## குறிப்பிடத்தக்க நபர்கள்
# கும்மிப்பாட்டு (திரைப்படம்)



**கும்மிப்பாட்டு** (*Kummi Paattu*) என்னும் திரைப்படம் இயக்குநர் கஸ்தூரி ராஜாவின் இயக்கத்தில் 1999-ம் ஆண்டில் வெளிவந்த ஒரு தமிழ்த் திரைப்படமாகும். இது இசைஞானி இளையராஜாவின் இசையமைப்பில் உருவான திரைப்படமாகும். இத்திரைப்படத்தில் நடிகர் பிரபு, நடிகை தேவயானி, நடிகை ராதிகா, நடிகர் சிவகுமார் உட்பட பலர் நடித்திருந்தனர். இத்திரைப்படம் 1999 மே மாதத்தில் வெளியானது.  

## நடிகர்கள்
- பிரபு
- தேவயானி
- சிவகுமார்
- ராதிகா
- ஊர்வசி
- ரஞ்சித்
- மனோரமா
- வடிவேலு
- ஆனந்த் ராஜ்

## பாடல்கள்
- உச்சி வெயிலுக்கு - அருண்மொழி, சுவர்ணலதா
- சமஞ்ச புள்ள - அருண்மொழி
- ஊருக்கு - அருண்மொழி, சுவர்ணலதா
- அம்மியில அரச்சு - சுவர்ணலதா, அருண்மொழி
- ஆசை மச்சான் - அருண்மொழி, சுவர்ணலதா
- சின்ன மனசு - பவதாரிணி
- அடி பூங்குயிலே - சுவர்ணலதா

## வெளியீடு
இத்திரைப்படத்தைப் பற்றி பல்வேறு விதமான விமர்சனங்கள் வந்தன.அதில் குறிப்பிடத்தக்கவை "பழைய திரைக்கதை", 'பெரிய நடிகர்களின் திறமைகள் வீணடிக்கப்பட்டன".
# ஆண்ட்ராய்டு பதிப்புகளின் வரலாறு



ஆண்ட்ராய்டு பதிப்புகள் வரலாறு , நவம்பர் 2007 இல் பீட்டா பதிப்புடன் தொடங்கியது . ஆண்ட்ராய்டின் முதல் வணிக பதிப்பு, அண்ட்ராய்டு 1.0 மூலம் செப்டம்பர் 2008 இல் வெளியிடப்பட்டது.ஆண்ட்ராய்டு பதிப்புகளின் பெயரை ஆங்கில எழுத்துக்களின் அகர வரிசைப்படி பதிப்பு பெயராக வைக்கும் வித்தியாசமான வியாபார அணுகுமுறையை 3வதுபதிப்பிலிருந்து தொடங்கியது கூகுள் நிறுவனம் . இதில் 1.0 மற்றும் 1.1 பதிப்புகள் விதிவிலக்கானவை .  

- ஆண்ட்ராய்டு ஆல்பா பதிப்பு (1.0)
- ஆண்ட்ராய்டு பீட்டா பதிப்பு (1.1)
- ஆண்ட்ராய்டு கப் கேக் (1.5)
- டோனட் (1.6)
- ஆண்ட்ராய்டு எக்லேர் (2.0-2.1)
- ஃப்ரையோ (2.2-2.2.3)
- ஜிஞ்சர் ப்ரெட் (2.3-2.3.7)
- ஹனி கோம்ப் (3.0-3.2.6)
- ஐஸ்கிரீம் சாண்ட்விச் (4.0-4.0.4)
- ஜெல்லி பீன் (4.1-4.3.1)
- ஆண்ட்ராய்டு கிட்கேட்|கிட்கேட் (4.4–4.4.4, 4.4W.1–4.4W.2)
- லாலிபாப் (5.0–5.0.2, 5.1-5.1.1)
- மார்ஷ்மலோவ் (6.0–6.0.1)
- ஆண்ட்ராய்டு நுகட் (7.0)
- ஆண்ட்ராய்டு ஓரியோ (8.0-8.1)
- ஆண்ட்ராய்டு பை
- ஆண்ட்ராய்டு 10
- ஆண்ட்ராய்டு 11
- ஆண்ட்ராய்டு 12
- ஆண்ட்ராய்டு 13
# வார்ப்புரு:தொட்டி ௧:1 RS 2014 GWG

| அணி | வி | வெ | ச | தோ | PF | PA | PD | பு |  |  |
| --- | --- | --- | --- | --- | --- | --- | --- | --- | --- | --- |
| - | align= | 3 | 3 | 0 | 0 | 115 | 14 | 101 | **9** |  |
| - | align= | 3 | 2 | 0 | 1 | 91 | 22 | 69 | **7** |  |
| - | align= | 3 | 1 | 0 | 2 | 73 | 65 | 8 | **5** |  |
| - | align= | 3 | 0 | 0 | 3 | 5 | 183 | -178 | **3** | } |
**முன்னேறிய அணிகள்**

| முன்னேறாத அணிகள் | } |
| --- | --- |
# கிராக்கோவ்


**கிராக்கோ** என்னும் நகரம் போலந்து நாட்டின் இரண்டாவது பெரிய நகரம் ஆகும். இது போலந்தின் பழைமையான நகரங்களில் ஒன்று. இது விஸ்துலா ஆற்றங்கரையில் உள்ளது. 1038 முதல் 1569 வரை போலந்தின் தலை நகரமாக இருந்தது. பின்னர், போலந்து-லித்துவேனிய நாட்டுக்கும் தலை நகராக இருந்தது.  

## தட்பவெப்ப நிலை

## ஆட்சி
கிராக்கோ நகரத்தை கிராக்கோ நகராட்சிக் குழு ஆட்சி செய்யும். இந்த குழுவில் தேர்ந்தெடுக்கப்பட்ட 43 உறுப்பினர்கள் இருப்பர். இவர்களில் ஒருவர் மேயராக இருப்பார். இந்த உறுப்பினர்கள் நான்காண்டுகளுக்கு ஒரு முறை தேர்தெடுக்கப்படுவர்.  

## போக்குவரத்து
இங்கு டிராம், பேருந்து, தொடருந்து ஆகியவற்றின் மூலம் சீரான போக்குவரத்து வசதிகள் ஏற்படுத்தப்பட்டிருக்கின்றன. தொடருந்துகளின் மூலம் போலந்தின் ஏனைய நகரங்களுக்கு செல்லலாம். வான்வழிப் போக்குவரத்திற்கு கிராக்கோ பன்னாட்டு விமான நிலையத்தை அடையலாம்.
# ஜகில்லோனியன் பல்கலைக்கழகம்



**ஜகில்லோனியன் பல்கலைக்கழகம்**, போலந்தின் கிராக்கோ நகரில் உள்ளது. இது ஒரு பொதுத் துறை ஆராய்ச்சிப் பல்கலைக்கழகம் ஆகும். முற்காலத்தில் கிராக்கோ பல்கலைக்கழகம், கிராக்கோ அகாடமி, போன்ற பெயர்களாலும் அழைக்கப்பட்டது. போலந்தின் பழைமையான பல்கலைக்கழகங்களில் இதுவும் ஒன்று.  

## நூலகங்கள்
இந்த பல்கலைக்கழகத்தின் முதன்மை நூலகமாக ஜகில்லோனியன் நூலகம் உள்ளது. இது 65 லட்சம் நூல்களைக் கொண்டுள்ளது. போலந்தின் பெரிய நூலகம் என்பது குறிப்பிடத்தக்க செய்தி. இங்கு மைய காலத்து சுவடிகள் உள்ளன.  

## துறைகள்
இந்த பல்கலைக்கழகம் பதினைந்து துறைகளைக் கொண்டுள்ளது.  
- சட்டம்
- மருத்துவம்
- மருத்துவ ஆய்வு, மருந்தகவியல்
- உடல் நலம்
- மெய்யியல்
- வரலாறு
- மொழியறிவியல்
- போலந்து மொழி, இலக்கியம்
- இயற்பியல், வானியல், கணினியியல்
- கணிதமும் கணினியியலும்
- வேதியியல்
- உயிரியலும் புவி அறிவியலும்
- மேலாண்மை
- அரசறிவியல்
- உயிர்வேதியியல், உயிரியற்பியல், உயிர்தொழில்நுட்பம்
- கால்நடை மருத்துவம்

## குறிப்பிடத்தக்க நபர்கள்
- நிக்கோலாஸ் கோப்பர்னிக்கஸ் 1473–1543; வானியலாளர்
- திருத்தந்தை இரண்டாம் அருள் சின்னப்பர் 1920–2005; கத்தோலிக்க திருச்சபையின் திருத்தந்தை இரண்டாம் அருள் சின்னப்பர், திருத்தந்தை
- விஸ்லவா சிம்போர்ஸ்கா 1923–2012; கவிஞர்; 1996 இலக்கியத்திற்கான நோபல் பரிசு பெற்றவர்.
# ரவுல் பிக்டே



**ரவுல்-பியேர் பிக்டே** (*Raoul-Pierre Pictet*, 4 ஏப்ரல் 1846 &ndash; 27 சூலை 1929) என்பவர் சுவிட்சர்லாந்து இயற்பியலாளர் ஆவார். இவரே முதன் முறையாக நைதரசனை வெற்றிகரமாகத் திரவமாக்கியவர்.  

## வாழ்க்கைச் சுருக்கம்
ஜெனீவாவில் பிறந்த பிக்டே ஜெனீவா பல்கலைக்கழகத்தில் பேராசிரியராகப் பணியாற்றியவர். இவரது ஆய்வுகள் பெரும்பாலும் குறைந்த வெப்பநிலைகளைப் பெறுதலிலும், வளிமங்களைத் திரவமாக்குவதிலும், திண்மமாக்குவதிலும் இருந்தன.  

1877 டிசம்பர் 22 இல், பாரிசில் உள்ள அறிவியல் கழகத்திற்கு ஜெனீவாவில் இருந்து பிக்டே அனுப்பியிருந்த ஒரு தந்தியில் பின்வருமாறு குறிக்கப்பட்டிருந்தது: * சல்பூரசு மற்றும் கார்போனிக் காடிகளைப் பயன்படுத்தி 320 வளிமண்டல அழுத்தத்திலும், 140 பாகை குளிரிலும் இன்று ஆக்சிசன் திரவமாக்கப்பட்டது.* இவ்வறிவிப்பு வெளியிடப்பட்ட அதே காலகட்டத்தில் பிரான்சைச் சேர்ந்த லூயி பால் காயில்டேட் என்பவர் முற்றிலும் வேறான முறையொன்றில் ஆக்சிசனைத் திரவமாக்கியிருந்தார்.
# வார்ப்புரு:தொட்டி ௨:2 RS 2014 GWG

| அணி | வி | வெ | ச | தோ | PF | PA | PD | பு |  |  |
| --- | --- | --- | --- | --- | --- | --- | --- | --- | --- | --- |
| - | align= | 3 | 3 | 0 | 0 | 106 | 0 | 106 | **9** |  |
| - | align= | 3 | 2 | 0 | 1 | 63 | 25 | 38 | **7** |  |
| - | align= | 3 | 1 | 0 | 2 | 33 | 88 | -55 | **5** |  |
| - | align= | 3 | 0 | 0 | 3 | 15 | 104 | -89 | **3** | } |
**முன்னேறிய அணிகள்**

| முன்னேறாத அணிகள் | } |
| --- | --- |
# ஒற்றூர் ஊராட்சி

கேரளத்தின் திருவனந்தபுரம் மாவட்டத்தில் சிறயின்கீழ் வட்டத்தில் ஒற்றூர் ஊராட்சி அமைந்துள்ளது. . இது வர்க்கலை மண்டலத்திற்கு உட்பட்டது.  

## ஊராட்சி வார்டுகள்
- ஞெக்காடு
- மதுரக்கோடு
- சேன்னன்கோடு
- கல்லம்பலம்
- முள்ளறங்கோடு
- வெட்டிமண்கோணம்
- தோப்புவிளை
- நெல்லிக்கோடு
- ஒற்றூர்
- ஓணம்பள்ளி
- மூங்கோடு
- ஸ்ரீநாராயணபுரம்
# ஆர்யநாடு ஊராட்சி



கேரளத்தின் திருவனந்தபுரம் மாவட்டத்தில் நெடுமங்காடு வட்டத்தில் ஆர்யநாடு ஊராட்சி அமைந்துள்ளது. இது வெள்ளநாடு மண்டலத்திற்கு உட்பட்டது.  

## சுற்றியுள்ள இடங்கள்
- வடக்கு : தொளிக்கோடு, விதுரை ஊராட்சிகள்
- தெற்கு : குற்றிச்சல், பூவச்சல் ஊராட்சிகள்
- கிழக்கு : வனம்
- மேற்கு : வெள்ளநாடு, உழமலைக்கல் ஊராட்சிகள்

## ஊராட்சி வார்டுகள்
- கீழ்பாலூர்
- மீங்கல்
- தேவியாருகுன்னு
- ஈஞ்சப்புலி
- கொக்கோட்டேல
- பாலைக்கோணம்
- இரிஞ்சல்
- பள்ளிவேட்டை
- காக்குழி
- காஞ்ஞிரமூடு
- சூழ
- ஆர்யாடு டவுன்
- கோட்டைக்ககம்
- இறவூர்
- ஐத்தி
- வலியகலுங்கு
- பறண்டோடு
# சில்பி

**சில்பி** (1919 - 10 ஜனவரி 1983) என அறியப்பட்ட பி. எம். சீனிவாசன் தமிழகத்தின் பிரபல கோட்டோவியராக வாழ்ந்து மறைந்தவர். கும்பகோணம் அருகிலுள்ள புலியூரில் பிறந்தவர். நாமக்கல் கவிஞரால் இவரது திறமை அடையாளம் காணப்பட்டு ஓவியக்கல்லூரியில் சேர ஊக்குவிக்கப்பட்டார்.  

## வாழ்க்கை
இவர் சென்னைக் கலைக்கல்லூரியிலும் சென்னை அரசு நுண்கலைக் கல்லூரியிலும் ஓவியம் பயின்றவர், ஆனந்த விகடன் இதழில் அரசியல் நிகழ்வுகளையும் சமூக நிகழ்வுகளையும் ஓவியமாக வரைந்தவர். மேலும் ஆனந்தவிகடனில் பணியாற்றிய ஓவியர் மாலியைத் தனது வழிகாட்டியாகக் கருதினார். இவர் கோயில் சிற்பங்களை வரைவதைக் கண்டு மாலி இவருக்கு *சில்பி* எனும் பெயரைச் சூட்டினார். மிகுந்த பக்தியுடைய சில்பி ஆனந்த விகடனில் பணியாற்றிய 22 வருடங்களில் தனது திறமையை பலமடங்கு வளர்த்துக் கொண்டார்.  

1948 முதல் 1961 வரை ஆனந்த விகடன் இதழ்களில் தென்னிந்தியக் கோயில்களில் ஓவியங்களைத் *தென்னாட்டுச் செல்வங்கள்* எனும் தலைப்பில் வரைந்தார்.  

1945 முதல் 1967 வரை விகடனில் பணியாற்றிவிட்டு பின்னர் அதிலிருந்து விலகிய பின்னர் கலைமகள், அமுதசுரபி, தினமணி கதிர் உள்ளிட்ட பல பத்திரிகைகளில் ஓவியங்கள் வரைந்தார். தென்னிந்தியாவின் முக்கியக் கோயில்கள் அனைத்திற்கும் சென்று ஓவியம் வரைந்துள்ளார் *சில்பி*. பக்தர்கள் தரிசனம் முடித்துக் கிளம்பிய பின்னர் இரவிலே ஓவியங்கள் வரைந்தார். இவருடைய ஓவியங்களில் உண்மைத்தன்மை அதிக அளவு இருப்பதால் பக்தர்கள் இவரது ஓவியத்தை தம் வீட்டின் கடவுள் அறையில் வைத்து பூசித்து வணங்கினர்.  

## ’தென்னாட்டு செல்வங்கள்’ நூல்
இவரது ஓவியங்கள் தொகுக்கப்பட்டு ’தென்னாட்டு செல்வங்கள்’ என்ற தலைப்பில் நூலாக விகடனால் வெளியிடப்பட்டது..  
இந்நூல் குறித்து சட்டரீதியான பதிப்புரிமைச் சிக்கல்கள் எழுந்தன.  

## இவற்றையும் காண்க
- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# சரகர்



**சரகர்** (Charaka) பரத கண்டத்தில் பொ.ஊ.மு. 200க்கும் பொ.ஊ. 200க்கும் இடைப்பட்ட காலத்தில் வாழ்ந்த மகரிஷி ஆவார். சரகர் ஆயுர்வேதத்தையும், ஜோதிடத்தையும் அடிப்படையாகக் கொண்டு கொடிய நோய்களுக்கும் சிகிச்சை அளித்தவர். இவர் இயற்றிய சரகர் சம்ஹிதை எனும் நூலில் இதயம், சுவாசம், ரத்தக்கொதிப்பு, பற்கள் போன்றவற்றின் நோய்களுக்கான சிகிச்சைமுறை, நோயாளிகள் கடைபிடிக்க வேண்டிய உணவு, உறக்கம், ஓய்வு சம்பந்தமான கட்டுப்பாடுகள் ஆகியவற்றைக் கூறுகிறது.  

இவரது மிகப்புராதன நூல்களில் கூறப்பட்டுள்ள மூலிகைகள், மருத்துவ முறைகள் ஆகியவற்றை விளக்கக் கூடியவர்கள் இல்லாததால் இந்நூல்களைப் பற்றிய புரிந்துணர்வு இந்தியாவில் மறைந்தது.
# நெல்லூர் மக்களவைத் தொகுதி



**நெல்லூர் மக்களவைத் தொகுதி**, ஆந்திரப் பிரதேசத்தின் 25 மக்களவைத் தொகுதிகளில் ஒன்று.. இந்த தொகுதியை மேகபதி ராஜமோகன் ரெட்டி முன்னிறுத்துகிறார்.  

## சட்டமன்றத் தொகுதி
- கந்துகூர் சட்டமன்றத் தொகுதி
- காவலி சட்டமன்றத் தொகுதி
- ஆத்மகூர் சட்டமன்றத் தொகுதி
- கோவூர் சட்டமன்றத் தொகுதி
- நெல்லூர் ஊரக சட்டமன்றத் தொகுதி
- நெல்லூர் நகர சட்டமன்றத் தொகுதி
- உதயகிரி சட்டமன்றத் தொகுதி

## நாடாளுமன்ற உறுப்பினர்கள்

- 2019: அடலா பிரபாகர் ரெட்டி (ஒய். எஸ். ஆர். காங்கிரஸ் கட்சி )
# கரந்தை ஜெயக்குமார்


**கரந்தை ஜெயக்குமார்** (பிறப்பு 15 அக்டோபர் 1964), தஞ்சாவூரைச் சேர்ந்தவர் ஆவார். இவரது பெற்றோர் கிருஷ்ணமூர்த்தி சகுந்தலா ஆவர்.  

## பணி
கரந்தைத் தமிழ்ச் சங்கக் கல்வி நிலையங்களுள் ஒன்றான, உமாமகேசுர மேனிலைப் பள்ளியில் பட்டதாரி நிலை கணித ஆசிரியராகப் பணியாற்றி வருகிறார்.
# பாரமவுண்ட் பிக்சர்ஸ்



**பாரமவுண்ட் பிக்சர்ஸ் கார்ப்பரேஷன்** அல்லது பாரமவுண்ட் பிக்சர்ஸ். இது ஒரு திரைப்படங்கள் மற்றும் தொலைக்காட்சி தொடர்களை வினியோகம் செய்யும் நிறுவனமாகும். இந்த நிறுவனம் 12 ஜூலை 1912ஆம் ஆண்டு துவங்கப்பட்டது. இந்த நிறுவனம் டைட்டானிக், டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன், தோர், ஜி.ஐ. ஜோ: ரிட்டாலியேசன், பரானோர்மல் ஆக்டிவிட்டி, வேர்ல்ட் வார் ஜி, நோவா, டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன், ஹெர்குலிஸ்: த திரசியன் வோர்ஸ் உள்ளிட்ட பல திரைப்படங்களை வினியோகம் செய்ததன் மூலம் புகழ் பெற்ற நிறுவனமானது.
# உறவுகள் தொடர்கதை



**உறவுகள் தொடர்கதை** என்பது விஜய் தொலைக்காட்சியில் திங்கள் முதல் வெள்ளி வரை பிற்பகல் 2:30 மணிக்கு ஒளிபரப்பான தொலைக்காட்சித் தொடர் ஆகும். இந்த தொடர் மார்ச்சு 30, 2011 முதல் ஆகத்து 14, 2015 வரை ஒளிபரப்பாகி 1164 அத்தியாயங்களுடன் நிறுத்தப்பட்டது.  

இந்த தொடர் ஸ்டார் பிளஸ் தொலைக்காட்சியில் சனவரி 12, 2009 முதல் ஒளிபரப்பாகின்ற "யே ரிஷ்தா க்யா கெஹலாதா ஹெ" என்ற தொடரின் தமிழாக்கம் ஆகும். தற்பொழுது இந்த தொடரின் இரண்டாம் பருவம் ஒளியரப்பகின்றது.  

## பிற மொழிகளில்
இது ஒரு இந்தி மொழி தொடர் ஆகும். இந்த தொடர் தமிழ் மற்றும் தெலுங்கு மொழிகளில் மொழிமாற்றம் செய்யப்பட்டு ஒளிபரப்பானது.  

## உறவுகள் தொடர்கதை
- விஜய் தொலைக்காட்சி நிகழ்ச்சிகளின் பட்டியல்
# சரஸ்வதிசந்திரா



**சரஸ்வதிசந்திரா** என்பது ஸ்டார் பிளஸ் தொலைக்காட்சியில் திங்கள் முதல் சனிக்கிழமை வரை இரவு 7:30 மணிக்கு ஒளிபரப்பான தொலைக்காட்சித் தொடர் ஆகும். இந்த தொடர் கோவர்தன்ரம் திருப்தி எழுதிய 'சரஸ்வதிசந்திரா' நாவலை அடிப்படையாக வைத்து எடுக்கப்பட்டுள்ளது. இந்த தொடரில் கெளதம் ரோடே, ஜெனிபர் வின்கெட் உள்ளிட்ட பலர் நடித்துள்ளார்கள். இந்த தொடர் பெப்ரவரி 25, 2013 முதல் செப்டம்பர் 20, 2014 வரை ஒளிபரப்பாகி 444 அத்தியாங்களுடன் நிறைவுபெற்றது.
# ஸ்டார் பிளஸ் தொலைக்காட்சியில் ஒளிபரப்பாகும் நிகழ்ச்சிகள்


ஸ்டார் பிளஸ் தொலைக்காட்சியில் ஒளிபரப்பாகும் நிகழ்ச்சிகள் (இது முழுமையாக இல்லை)  

### மெகாதொடர்கள்
- என் கணவன் என் தோழன்
- உறவுகள் தொடர்கதை
- யே ஹாய் முஹப்படீன்
- சரஸ்வதிசந்திரா
- இஸ் பியார் கோ கியா நாம் டூன்? ... ஏக் பார் பிர்
- சாத் நிபானா சாத்தியா
- ஏக் வீர் கீ அர்டாஸ்...வீரா
- ஏக் ஹசினா தி

### புராணம்தொடர்
- மகாபாரதம்

## முன்னர் ஒளிபரப்பான நிகழ்ச்சிகள்
### மெகாதொடர்கள்
- இது காதலா?
- நந்தவனம்

### நிகழ்ச்சிகள்
- சத்யமேவ ஜெயதே
# யுத்



**யுத்** சோனி தொலைக்காட்சியில் ஒளிபரப்பான திரில்லர் குறும்தொடர். இந்தத் தொடரில் முதல் முதலாக நடிகர் அமிதாப் பச்சன் நடிக்கின்றார், இவருடன் சேர்ந்து சாரிகா, ஆயிஷா ரஸா, மோனா வாசு, ஜாகீர் ஹுசைன் உள்ளிட்ட பலர் நடித்துள்ளார்கள். இந்தத் தொடர் 14 ஜூலை 2014 முதல் 14 ஆகஸ்ட் 2014 வரை ஒளிபரப்பானது.
# பள்ளிக்கூடம் (நூல்)



"பள்ளிக்கூடம்" பள்ளி மாணவன் ஒருவன் தன்னைப் பற்றி சொல்லும் விதத்தில் அமைக்கப்பட்டுள்ள கதை. தன் தந்தை ஜார் அரசாங்க ராணுவத்தில் பணிபுரிந்து, புரட்சியில் ஈடுபாடு கொண்டு போர்முனையில் இருந்து தப்பி வந்ததால் சுட்டுக் கொல்லப்படுவதால் பாதிக்கப்படும் சிறுவன் போரிஸ் எடுக்கும் முடிவுகளும் அதில் அவன் நேர்கொள்ளும் எதார்த்த நிலைச் சிரமங்களும், போர் என்றாலே நேருக்கு நேர் சண்டையிடுவது என்ற கற்பனையில் இருக்கும் சிறுவன் எதிர்கொள்ள வேண்டியிருக்கும் எதார்த்த நிலை போர்ப் பிரச்சனைகளும் அவனது கற்பனைக் காட்சிகள் மாறுவதும் ஆசிரியரால் கதையாகக் கூறப்பட்டுள்ளன.
# பூபேந்திரநாத் தத்தர்



**பூபேந்திரநாத் தத்தர்** (4 செப்டம்பர் 1880 – 25 டிசம்பர் 1961) இந்திய சுதந்திரப் போராட்ட வீரர். ஜுகாந்தர் (அல்லது யுகாந்தர்) என்ற புரட்சி அமைப்பின் பத்திரிக்கையான ஜுகாந்தர் பத்திரிக்கையின் ஆசிரியராக 1907 இல் தான் கைதாகும் முன்பு வரை இருந்தார். இவர் விசுவநாத் தத்தருக்கும் புவனேஸ்வரி தேவிக்கும் மூன்றாவது மகனாகப் பிறந்தார். இவரது அண்ணன்கள் நரேந்திரநாத் தத்தர் (பின்னாளில் சுவாமி விவேகானந்தர்) மற்றும் மகேந்திரநாத் தத்தர். இவர் இந்திய விடுதலைப் போராட்டத்தில் பொதுவுடைமைக் கொள்கைகளுக்காகப் போராடியவர்.அரவிந்தருடன் நெருங்கிய தொடர்பு கொண்டவர்.  

இவர் குறிப்பிடத்தக்க புத்தகங்களை எழுதியுள்ளார். இவர் குடும்பத்தில் சகோதரர்கள் மூவருமே திருமணம் செய்துகொள்ளவில்லை. வாரிசு இல்லாத இவர்களது வீடு பலராலும் உரிமை கொண்டாடப்பட்டு பின்னர் 2004 ஆம் ஆண்டு செப்டம்பர் 11 இல் சுவாமி விவேகானந்தரின் நினைவு இல்லமாக மாற்றப்பட்டு ராமகிருஷ்ண மிஷனின் கிளையாக அங்கு பல்வேறு மக்கள் நலப்பணிகள் நடைபெற்று வருகின்றன.  

இவரது பெயரில் அரசு உதவி பெறும் கல்லூரி இயங்கி வருகிறது.
# யூசி

கவிஞர் **யூ சி** தைவான் நாட்டைச் சேர்ந்த கவிஞர். இவர் திருக்குறள், கம்பராமாயணம், பாரதியார் கவிதைகள் ஆகியவற்றை சீன மொழியில் மொழிபெயர்த்தவர். உலகப்புகழ் பெற்ற தங்க இசை விருதை மூன்று முறைப் பெற்றுள்ளார்.  

தமிழக அரசின் 2014 ஆம் ஆண்டிற்கான திருவள்ளுவர் விருதைப் பெற்ற முதல் அயல்நாட்டுக் கவிஞர் இவர். இந்த விருது வழங்கும் விழா சென்னை எழும்பூரிலுள்ள அருங்காட்சியகத்தில் ஜனவரி 15, 2014 ஆம் தேதி நடைபெற்றது.  

திருக்குறள் மொழிபெயர்ப்பிற்காக தஞ்சை தமிழ்ப் பல்கலைக்கழகம் இவருக்கு 5 லட்சத்து 45 ஆயிரம் ரூபாய் வழங்கியது. அத்தொகையை திருக்குறளும் உலக அமைதியும் என்ற தலைப்பில் ஆய்விருக்கை அமைக்க வேண்டி பல்கலைக்கழகத்திற்கே திரும்ப வழங்கினார்.
# ஒரு பொருளாதார அடியாளின் ஒப்புதல் வாக்குமூலம்



"ஒரு பொருளாதார அடியாளின் ஒப்புதல் வாக்குமூலம்", ’சான் பெருக்கின்சு’ தனது வாழ்வில் அமெரிக்க ஏகாதிபத்திய அரசியலுக்காக மறைமுகமாக பொருளாதார அடியாளாக தான் செய்ய நேர்ந்த வேலைகளைப் பற்றிக் கூறும் நூல்.  

உலகமயமாக்கல், தாராளமயமாக்கல், அன்னிய மூலதனம் போன்றவற்றால் எவ்வாறு வளரும் நாடுகளின் இயற்கை வளம் சுரண்டப்படுவதைப் பற்றியும், இயற்கை வளம் எண்ணெய் வளம் மிகுந்த பகுதிகளில் பழங்குடிகளை இடம்பெயரச் செய்து, இயற்கை வளங்கள் கைப்பற்றப்படுவதைப் பற்றியும், சுரண்டலை எதிர்த்து நிற்கும் நாடுகளின் ஒமர் தோரிசோசு போன்ற தலைவர்களும், பொருளாதார அடியாள்கள் தோல்வியுற்ற ஈராக் போன்ற நாடுகள் அழிக்கப்பட்டதைப் பற்றியும் கூறுகிறது.  

## வெளியிணைப்புகள்
- http://www.johnperkins.org/

==மேற்கோள்கள்
# சீனத் தொழிலாளர் கண்காணிப்பகம்

**சீனத் தொழிலாளர் கண்காணிப்பகம்** (*China Labor Watch - CLW*) என்பது நியூயார்க்கைத் தலைமையகமாகக் கொண்டு இயங்கும் ஒரு அரசு சார்பற்ற அமைப்பு ஆகும். இவ்வமைப்பு 2000 ஆம் ஆண்டு அக்டோபரில் தொழிலாளர்களின் ஆதரவாளர் கி கியாங் என்பவரினால் தொடங்கப்பட்டது. சீன மக்கள் குடியரசின் தொழிலாளர்களின் உரிமைகளுக்காகப் போராடுவது இதன் நோக்கம் ஆகும்.  

பன்னாட்டு நிறுவனங்கள் சீனாவின் மக்கள் வளத்தையும் கடும் உழைப்பையும் பயன்படுத்தி உயரும் அதேசமயம் சீனத் தொழிலாளர்களின் அடிப்படை உரிமைகள் அரசியல்வாதிகளாலும் பன்னாட்டு நிறுவனங்களாலும் மீறப்படுவதைக் ஆராய்ந்து கண்டித்து எதிர்க்கும் அமைப்பு.  

இந்த தொழிலாளர் நலச்சட்ட உரிமை மீறல்களுக்கு பன்னாட்டு நிறுவனங்களும் முக்கிய காரணமாக அமைவதையும் அதனால் அந்நிறுவனங்கள் தொழிலாளர் உரிமையை மதித்து நடக்க வேண்டிய அவசியத்தையும் வலியுறுத்தி சீனா லேபர் வாட்ச் அமைப்பால் ஆர்ப்பாட்டங்கள் செய்யப்படுகின்றன.  

ஆப்பிள் போன்ற உயர்தர தொழில்நுட்ப நிறுவனங்களுக்காக சீனாவில் வேலை செய்யும் தொழிலாளர்கள் பலர் வேலையின் கடுமையாலும் சிரமத்தாலும் தற்கொலை செய்து கொண்டதையும் அங்கு நிலவும் உண்மை நிலைமையையும் வெளிக்கொணர்ந்தது.
# ஜான் பெர்க்கின்ஸ் (எழுத்தாளர்)



**ஜான் பெர்க்கின்ஸ்** குறிப்பிடத்தக்க அமெரிக்க எழுத்தாளர் ஆவார். இவர் கன்ஃபெஷன்ஸ் ஆஃப் என் எகனாமிக் ஹிட் மேன் என்ற நூலை எழுதினார். இது பொருளாதாரத்தைப் பற்றியது. இந்த நூல் ஒரு பொருளாதார அடியாளின் ஒப்புதல் வாக்குமூலம் என்ற பெயரில் தமிழில் மொழிபெயர்க்கப்பட்டது.  

## திரைப்படங்கள்
இவர் கீழ்க்காணும் ஆவணத் திரைப்படங்களில் நடித்துள்ளார். இவர் தன்னைத் தானே கதாப்பாத்திரமாக ஏற்று நடித்தார்.  
- *தி அமெரிக்கன் ரூலிங் கிளாஸ்* (2005)
- *ஸ்பீக்கிங் ஃபிரீலி வால்யூம் 1: ஜான் பெர்க்கின்ஸ்* (2007)
- *கன்ஃபெசன்ஸ் ஆஃப் என் எகனாமிக் ஹிட்மேன்* (2007)
- *ஆன் தி லைன்* (2007)
- *தி எண்டு ஆஃப் பாவர்ட்டி* (2008)
- *சீட்கெயிஸ்ட்: ஆடெண்டம்* (2008)
- *லெட்ஸ் மேக் மணி* (2008)
- *ஃபால் ஆஃப் தி ரிபப்ளிக்: தி பிரசிடென்சி ஆஃப் பராக் எச். ஒபாமா* (2009)
- *தி வெயிட் ஆஃப் செயின்ஸ்* (2010)
- *ஃபோர் ஹார்ஸ்மேன்* (2012)
- *அமெரிக்கன் எம்பயர்* (2012)
- *மணி & லைஃப்* (2012)
- *புராஜக்ட் சென்சார்டு தி மூவி* (2013)
- *கோல்டு ஃபீவர்* (2013)
# சுமங்கலித் திட்டம்

தமிழகத்தின் பஞ்சாலைகளில் வளரிளம்பருவப் பெண்களை வேலைக்கு சேர்ப்பதற்காக சுமங்கலி திட்டம் தொடங்கப்பட்டது. தமிழகத்தில் அதிக பஞ்சாலைகளைக் கொண்ட ஈரோடு, திருப்பூர், கோவை, உடுமலைப் பேட்டை போன்ற பகுதிகளில், இந்த திட்டத்தின் செயல்பாடு அதிகமாக உள்ளது. மூன்று அல்லது ஐந்து வருட கால ஒப்பந்தத்தின்படி ஏழைக் குடும்ப இளம்பெண்கள் இந்த திட்டத்தில் இணைக்கப்படுகின்றனர்.  

மூன்று வருடங்கள் பணிபுரிய முப்பதாயிரம் என்றும், ஐந்து வருடத்திற்கு ஐம்பதாயிரம் என்றும் பல திட்டங்கள் உள்ளன. பணிபுரியும் போது அதிக நேரம் உழைக்க வைக்கப்படும் இவர்கள் பஞ்சாலையின் பஞ்சின் காரணமாக சுவாச சம்பந்தமான நோய்களுக்கு ஆளாகின்றனர். ஒப்பந்த காலம் முடிந்த பின்னர் பொய்க்குற்றம் சாட்டி பணம் தராமல் அனுப்பும் அணுகுமுறையும் உள்ளது.  

வேலைக்கடுமை தாங்க முடியாமல் உடல்ரீதியாகவும் மனரீதியாகவும் பாதிக்கப்படும் இளம்பெண்கள் தற்கொலை செய்து கொள்வதும் உண்டு.  

இதில் பணிபுரியும் பெண்கள் பெரும்பாலும் வேலைவாய்ப்புகள் குறைந்த தமிழகத்தின் பகுதிகளில் இருந்து தரகர்கள் மூலம் கொண்டு வரப்படுகின்றனர். முன்பு தேனி, திண்டுக்கல், மதுரை, தூத்துக்குடி, திருநெல்வேலி, புதுக்கோட்டை போன்ற பகுதிகளில் இருந்து மொத்தமாகப் பெண்கள் வேலைக்கு எடுக்கப்பட்டனர். இப்போது அப்பகுதிகளில் தன்னார்வ தொண்டு நிறுவனங்களின் பணியாலும் முன்னரே பணிபுரிந்த பெண்களின் சிரமத்தைக் கண்டும் பொதுமக்கள் தங்கள் வீட்டுப் பெண்களை அதிகம் அனுப்பாததால், தரகர்கள் மன்னார்குடி, கும்பகோணம், நாமக்கல், திருவண்ணாமலை போன்ற மாவட்டங்களை அதிகம் அணுகுவதாகவும் பாரதிதாசன் பல்கலைக் கழகத்திலிருந்து, ஆராய்ச்சிப்பணிக்காக கள ஆய்வு மேற்கொண்ட சமூக ஆர்வலர் காயத்ரி குறிப்பிடுகிறார்..மேலும் பஞ்சாலை நிறுவனர்கள் பெரும்பாலும் ஆளும் அல்லது எதிர்க்கட்சியை சார்ந்தோராய் இருப்பதால் இவர்கள் மீது எந்த வித நடவடிக்கையும் எடுக்கப்படுவது இல்லை என்றும் குறிப்பிடுகிறார்.  

## பரவலர் பண்பாட்டில்
சுமங்கலித் திட்டத்தில் வேலை பார்க்கும் ரம்யா என்ற பெண்ணின் கதையை மையமாகக் கொண்டு*பற்சக்கரம்* என்ற புதினத்தை எஸ். தேவி எழுதியுள்ளார்.
# ஆன் லூயிஸ் பார்டாச்

**ஆன் லூயிஸ் பார்டாச்**, நியூஸ்வீக் பத்திரிக்கையின் புகழ்பெற்ற எழுத்தாளரும் ஆய்வாளரும் ஆவார். இவர் கியூபாவின் புரட்சியாளர் பிடல் காஸ்ரோவைப் பற்றியும்  
சுவாமி விவேகானந்தரைப் பற்றியும் ஆராய்ந்து எழுதியுள்ளார். இவர் லியோ டால்ஸ்டாய், வில்லியம் ஜேம்ஸ்ஹென்றி மில்லர், ஜே. டி. சாலிங்கர் எனப் பலரும் சுவாமி விவேகானந்தரைப் பற்றி குறிப்பிட்ட கருத்துக்களைத் திரட்டியும் ஆராய்ந்தும் வருபவர்.
# நியூஸ்வீக்



***நியூஸ்வீக்*** என்பது பிரபலமான அமெரிக்க இதழ். இது வாரந்தோறும் ஆங்கிலத்தில் வெளியாகும் முக்கிய இதழ்களில் ஒன்று. அமெரிக்கா, பாக்கித்தான், ஐரோப்பா, மத்திய கிழக்கு நாடுகள், ஆப்பிரிக்கா ஆகிய பதிப்புகளில் வெளியாகிறது. இது ஜப்பானிய மொழியிலும், போலந்து மொழியிலும், ஸ்பானிய மொழியிலும் வெளியாகிறது.  

## இதழாளர்கள்
- மில்ட்டன் ஃப்ரீட்மன்
# மைசூர் பாகு


**மைசூர் பாகு** அல்லது **மைசூர் பாக்கு** (*Mysore pak*) என்னும் இனிப்பு பண்டம், தென்னிந்தியாவில் மைசூர் இராச்சியம் என முன்னர் அழைக்கப்பட்ட இன்றைய கர்நாடக மாநிலப் பகுதியில் தோன்றியது. இப்போது இது இந்தியாவின் பல பகுதிகளிலும், இந்தியர் வாழும் பிற இடங்களிலும் அறியப்பட்ட ஒரு இனிப்பு வகையாக உள்ளது.  

## வரலாறு
காக்கசூரா மட்டப்பா என்பவர் மைசூர் அரசவையில் சமையல் கலைஞராக இருந்தார்.உணவு உண்டபின் அரசர் இனிப்பு எடுத்துக்கொள்வது வழக்கம். ஒரு முறை அரசவை உணவுக் கூடத்தில் இனிப்பு செய்ய பொருட்கள் இல்லாததால் முறையே சக்கரை,கடலை மாவு,நெய் ஆகியவற்றை பாகாக காய்ச்சினார்.அப்பண்டம் அரசரிடம் எடுத்துச் செல்வதற்குள் கட்டியாகிவிட்டது. அரசருக்கும் சுவை பிடித்து போய் இப்பண்டத்தின் பெயர் என்னவென்று கேட்க "**நளபாக்**"என்று சமையல் கலைஞர் பதில் அளித்தார்.மைசூர் அரண்மனையில் செய்யப்பட்டதால் இதற்கு **மைசூர் பாகு** என்று நான்காம் கிருஷ்ணராஜ உடையார் பெயர் சூட்டினார்.
# ஆலத்தூர் சட்டமன்றத் தொகுதி

::ஆலந்தூர் சட்டமன்றத் தொகுதியுடன் குழப்பிக் கொள்ளாதீர்.  
ஆலத்தூர் சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது பாலக்காடு மாவட்டத்தின் ஆலத்தூர் வட்டத்தில் உள்ள ஆலத்தூர், எரிமயூர், கிழக்கஞ்சேரி, குழல்மந்தம், மேலார்கோடு, தேங்குறிச்சி, வண்டாழி ஆகிய ஊராட்சிகளைக் கொண்டது. . பாராளுமன்றத் தேர்தலின்போது ஆலத்தூர் மக்களவைத் தொகுதிக்கு உட்பட்டது.  

## சட்டமன்ற உறுப்பினர்
# சேலக்கரை சட்டமன்றத் தொகுதி

சேலக்கரை சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது திருச்சூர் மாவட்டத்தில் உள்ள தலப்பிள்ளி வட்டத்திற்கு உட்பட்ட ஊர்களைக் கொண்டது. சேலக்கரை, தேசமங்கலம்,  
கொண்டாழி, முள்ளூர்க்கரை, பாஞ்ஞாள்‍, பழயன்னூர்‍, திருவில்வாமலை,  
வள்ளத்தோள் நகர், வரவூர் ஆகிய ஊராட்சிகளைக் கொண்டுள்ளது. .
# குன்னங்குளம் சட்டமன்றத் தொகுதி

**குன்னங்குளம் சட்டமன்றத் தொகுதி**, கேரள சட்டமன்றத்திற்கான 140 தொகுதிகளில் ஒன்று. இது திருச்சூர் மாவட்டத்தில் உள்ள தொகுதி. தலப்பிள்ளி வட்டத்தில் உள்ள குன்னங்குளம் நகராட்சி, சொவ்வன்னூர், எருமப்பெட்டி, கடங்கோடு, காட்டகாம்பால், போர்க்குளம், வேலூர், கடவல்லூர் ஆகிய ஊராட்சிகளைக் கொண்டது.  
.  
இது ஆலத்தூர் மக்களவைத் தொகுதிக்கு உட்பட்டது.  

இத்தொகுதியின் தற்போதைய சட்டமன்ற உறுப்பினராக இந்திய பொதுவுடைமை கட்சி (மாச்க்சிஸ்ட்) ஐ சேர்ந்த ஏ. சி. மொய்தீன் உள்ளார். கேரள சட்டமன்றத் தேர்தல், 2016 ல்  இவர் 63,274 வாக்குகள் பெற்று தன்னை எதிர்த்துப் போட்டியிட்ட சி.பி ஜான் என்பவரைத் தோற்கடித்தார்.
# வார்ப்புரு:தொட்டி ௩:3 RS 2014 GWG

| அணி | வி | வெ | ச | தோ | PF | PA | PD | பு |  |  |
| --- | --- | --- | --- | --- | --- | --- | --- | --- | --- | --- |
| - | align= | 3 | 3 | 0 | 0 | 106 | 26 | 80 | **9** |  |
| - | align= | 3 | 2 | 0 | 1 | 93 | 26 | 67 | **7** |  |
| - | align= | 3 | 1 | 0 | 2 | 57 | 69 | -12 | **5** |  |
| - | align= | 3 | 0 | 0 | 3 | 7 | 142 | -135 | **3** | } |
**முன்னேறிய அணிகள்**

| முன்னேறாத அணிகள் | } |
| --- | --- |
# வார்ப்புரு:தொட்டி ௪:4 RS 2014 GWG

| அணி | வி | வெ | ச | தோ | PF | PA | PD | பு |  |  |
| --- | --- | --- | --- | --- | --- | --- | --- | --- | --- | --- |
| - | align= | 3 | 3 | 0 | 0 | 120 | 19 | 101 | **9** |  |
| - | align= | 3 | 2 | 0 | 1 | 104 | 15 | 89 | **7** |  |
| - | align= | 3 | 1 | 0 | 2 | 22 | 97 | -75 | **5** |  |
| - | align= | 3 | 0 | 0 | 3 | 21 | 136 | -115 | **3** | } |
**முன்னேறிய அணிகள்**

| முன்னேறாத அணிகள் | } |
| --- | --- |
# வெப்ப ஒலியியல்

**ஒலி** வாயு<nowiki/>வின் ஊடே செல்லும்போது பொதுவாக அழுத்த அலைவு மற்றும் இயக்க அலைவு ஏற்படும். இதுமட்டுமல்லாது வெப்பநிலை அலைவும் கூடவே ஏற்படும். இந்த ஒலி சிறிய தடங்களில் செல்லும் பொது அதனின் வெப்ப அலைவும் அந்த தடத்தின் சுவரில் இருந்து முன்னும் பின்னும் பாயும். இவ்வாறு ஏற்பட்ட வெப்பநிலை அலைவு, அழுத்த அலைவு மற்றும் இயக்க அலைவுகளின் பிணைப்பில் சில விளைவுகளை ஏற்படுத்தும். அந்த விளைவுகளின் பெயர் **வெப்ப ஒலியியல்** ஆகும்.  

## வெளியிணைப்புகள்
லாஸ் ஆலமோஸ் தேசிய ஆய்வகத்தில் நடத்தப்படும் வெப்ப ஒலியியல் ஆய்வுகள்
# கொயிலாண்டி சட்டமன்றத் தொகுதி

கொயிலாண்டி சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது கோழிக்கோடு மாவட்டத்தின் கொயிலாண்டி நகராட்சியையும், செங்கோட்டுகாவு, சேமஞ்சேரி, மூடாடி பய்யோளி, திக்கோடி ஆகிய ஊராட்சிகளையும் கொன்டது. இது வடகரை மக்களவைத் தொகுதிக்கு உட்பட்டது.  

## சட்டமன்ற உறுப்பினர்
இந்த தொகுதியை பி. விஸ்வன் முன்னிறுத்துகிறார்.
# பேராம்பிரை சட்டமன்றத் தொகுதி

பேராம்பிரை சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது கோழிக்கோடு மாவட்டத்தில் உள்ள அரிக்குளம், சக்கிட்டப்பாறை, சங்கரோத்து, செறுவண்ணூர், கீழரியூர், கூத்தாளி, மேப்பயூர், நொச்சாடு, பேராம்பிரை, துறையூர் ஆகிய ஊராட்சிகளைக் கொண்டது. இது வடகரை மக்களவைத் தொகுதிக்கு உட்பட்டது.  

## சட்டமன்ற உறுப்பினர்
- பதின்மூன்றாவது சட்டமன்றம் (2011-இன்று வரை): கே. குஞ்ஞம்மாடு (சி.பி.ஐ (எம்)))
# பாயிப்பாடு ஊராட்சி

கேரளத்தின் கோட்டயம் மாவட்டத்தில் சங்கனாசேரி வட்டத்தில் பாயிப்பாடு ஊராட்சி அமைந்துள்ளது. இது மாடப்பள்ளி மண்டலத்திற்கு உட்பட்டது. பாயிப்பாடு, சங்கனாசேரி ஆகிய ஊர்களைக் கொண்டது. இது  
20.88 சதுர கிலோமீட்டர் பரப்பளவைக் கொண்டது.  

## சுற்றியுள்ள ஊர்கள்
- வடக்கு - திருக்கொடித்தானம், வாழப்பள்ளி ஊராட்சிகள், சங்கனாசேரி நகராட்சி
- கிழக்கு - பத்தனந்திட்டா மாவட்டத்தின் கவியூர், குன்னத்தானம் ஊராட்சிகள், திருவல்லா நகராட்சி
- தெற்கு - பத்தனந்திட்டா மாவட்டத்தின் திருவல்லா நகராட்சி, பெரிங்கரை பஞ்சாயத்து, ஆலப்புழை மாவட்டத்தின் தலவடி ஊராட்சி
- மேற்கு - ஆலப்புழை மாவட்டத்தின் தலவடி, முட்டார், ராமங்கரி ஊராட்சிகள்

## இணைப்புகள்
- பாயிப்பாடு ஊராட்சி - கேரள அரசு
# திருவம்பாடி சட்டமன்றத் தொகுதி

**திருவம்பாடி சட்டமன்றத் தொகுதி**, கேரள சட்டமன்றத்தின் 140 தொகுதிகளில் ஒன்று. இது கோழிக்கோடு மாவட்டத்தின் கோழிக்கோடு வட்டத்தில் உள்ள திருவம்பாடி, காரசேரி, கோடஞ்சேரி, கொடியத்தூர், கூடரஞ்ஞி, முக்கம், புதுப்பாடி ஆகிய ஊராட்சிகளைக் கொண்டது. .  

## தொடர்புடையவை
- திருவம்பாடி
- கேரள சட்டமன்றத் தொகுதிகள்